আজি দিনৰ ভাগত বিস্ফোৰণথলী পৰিদৰ্শন কৰি জিলাৰ উপায়ুক্ত কীৰ্থি জল্লী আৰু আৰক্ষী অধীক্ষক মনীশ মিশ্ৰই ঘটনাৰ বুজ লয়। ভ্ৰমণকালত উপায়ুক্তগৰাকীয়ে মিজোৰামৰ ক'লাশিব জিলাৰ উপায়ুক্ত আৰু জিলাখনৰ আৰক্ষী অধীক্ষকৰ সৈতেও কথা পাতে।
তদন্তৰ লগতে সীমান্তৰ দুয়োপাৰৰ পৰা দুষ্কৃতিকাৰীক ধৰিবলৈ চেষ্টা চলি আছে যদিও ঘটনা সন্দৰ্ভত এই পৰ্য্যন্ত কাকো গ্ৰেপ্তাৰ কৰা নাই, আৰক্ষীৰ সূত্ৰটোৱে কয়।
উপায়ুক্ত আৰু আৰক্ষী অধীক্ষকৰ আহ্বানত পথ অৱৰোধ কৰা স্থানীয় লোকসকলে সেয়া প্ৰত্যাহাৰ কৰে। তেওঁলোকে মছজিদটোৰ ক্ষতিৰ বাবে ক্ষতিপূৰণ দাবী কৰে।
আনহাতে কাথলিচেৰাৰ বিধায়ক ছুজাম উদ্দিন লস্কৰেও ঘটনাস্থলী ভ্ৰমণ কৰি স্থানীয় লোকসকলৰ সৈতে মত বিনিময় কৰি সকলোকে শান্তি-সম্প্ৰীতি বজাই ৰাখিবলৈ আহ্বান জনায়।
